Keypmannahavn, tann 28. november 2019

**Yvirlit yvir trupulleikar í samband við CPR-nr.**

**Lesandi**

(uttan CPR-nr.)

Lesandi, sum eru komin inn á ein danskan útbúgvingarstovn og hava eina adressu at flyta til í Danmark, fáa eitt danskt CPR-nr. við tilflyting.

Fyri tey merkir tað, at tey ikki kunnu søkja um SU, fyrr enn tey eru flutt og hava fingið eitt CPR-nr. og NemId. Tað skal her viðmerkjast, at tað ikki kann søkjast um SU, fyrr enn 1 mánaða áðrenn lesturin byrjar.

Lesandi, sum eru komin inn á ein danskan útbúgvingarstovn og ikki hava eina adressu at flyta til í Danmark, skulu søkju SU um at fáa eitt CPR-nr. Umsóknin skal latast inn á útbúgvingarstovninum.

Tey fáa eitt CPR-nr. frá SU og kunnu síðani fáa NemId og søkja um SU. Tað gongur tó longri tíð áðrenn tey fáa SU.

Lesandi, ið skulu lesa uttanfyri Danmark, hava stórar trupulleikar í mun til samskifti við SU og SKAT, tá tey ikki hava eitt CPR-nr. og NemId. Tey kunnu søkja SU um at fáa eitt CPR-nr. í samband við, at tey søkja um

SU, men mugu í fyrstu syftu samskifta við SU via mail/bræv. Sjálvt um tey hava fingið eitt CPR-nr., kunnu tey ikki nýta tær digitalu loysnirnar, tá tey ikki hava eitt NemId. Tey kunnu ikki søkja um NemId á netinum

sum ’Udlandsdansker’, tí tey ikki hava búð í Danmark fyrr. Systemið avvísir. Tey kunnu bert fáa NemId við at møta persónliga á Borgerservice í Danmark. Borgerservice krevur í flestu førum, at tú útyvir pass, hevur
eitt vitni við, ið kann vátta tín samleika. Vitnið skal hava havt NemId í minsta lagi 30 dagar.

Vit hava dømir um, at tað ikki er eyðnast lesandi at fáa útgoldið SU aftaná ½ ár.

<https://radgevingin.dk/lesandi/s-u/su-og-cpr-nr/>

<https://www.studni.fo/utbugvingarveglei%C3%B0arin/hvar-og-hvat-skal-eg-lesa>

**Børn fødd í Føroyum og CPR-nr.**

Lesandi í Danmark velja ofta at eiga í Føroyum. Børnini kunnu fyrst blíva skrásett í Danmark í samband við innreisu. Cpr-nr. blívur sambært lógini tillutað í samband við ’fødsel eller indrejse’. Tey kunnu fyrst fáa rætt til ymiskar barnaveitingar, tá barnið er skrásett í Danmark.

**Bráðfeingis læknahjálp**

Vit hava dømir um, at fólk hava havt trupulleikar, tá tey ringja til læknavakt, tí tað verður kravt upplýsing um CPR-nr. tá tey ringja og tað ber ikki til bara at møta upp á skaðastovuni.

Systemið veit ikki hvat tey skulu gera, tá onki CPR-nr. er. ’Hvem skal så betale?’

**Avvarðandi hjá sjúklingum í longrivarandi viðgerð í Danmark**

Tá avvarðandi hjá sjúklingum verða noydd at uppihalda seg í Danmark í longri tíðarskeið, serliga tá talan er um barnafamiljur, fáa tey trupulleikar tá tey ikki hava eitt CPR-nr.

Til dømis er trupult at blíva innmeldað í skúla, og foreldrini fáa ikki atgongd til ’foreldraintra/aula’. Tey avvarðandi skulu eisini til tannlækna og lækna, men hava ikki rætt til veitingar í donsku skipani, bert bráðfeingishjálp sambært Bekendtgørelse om praksissektorens ydelser til personer med bopæl på Færøerne eller i Grønland under midlertidigt ophold her i landet. BEK nr 565 af 29/04/2015.

 <https://www.retsinformation.dk/eli/lta/2015/565>

Niðanfyri er frágreiðing um grundina til trupulleikan.

**Uppihald í Danmark í meira enn 6 mánaðir og krav um flyting.**

Tá sjúklingar verða sendir til Danmarkar til sjúkrahúsviðgerð, tí viðgerðin ikki kann gevast í Føroyum, kemur tað fyri, at viðgerðartíðin er longri enn 6 mánaðir, har sjúklingurin ikki sleppur heim í tíðarskeiðnum. Tað snýr seg til dømis um børn sum hava fingið staðfest leukæmi (2 ½ ár) og sjúklingar á transplantatiónlista (óvissa bíðutíð og drúgva eftirviðgerð). Tað snýr seg ikki um nógvar sjúklingar í tali, mett verður at talan er umleið 5 – 10 um árið, men tað er trupult fyri tann einstaka sjúklingin og familjuna. Tey verða sett í eina støðu har tey eru noydd at ”bróta lógina”.

Sambært lóggávuni, sí niðanfyri, skulu tey melda flyting um uppihaldið í Danmark er longri enn 6 mánaðir. Sjúklingar búgva í flestu førum á Sjúklingahotellinum Tórshavn og tá ”ganga tey undir radaran”, men um talan er um eina familju við børnum, har børnini skulu í dagstovn og skúla, so blíva tey sjónlig og kunnu møta krav um flyting. Avvarðandi hava í flestu førum ikki eitt CPR-nr. og um tey hava, er tað inaktivt tí tey ikki búgva í Danmark. Tað er trupult fáa ein dagligdag at fungera, tá tey ikki eru skrásett og hava eitt CPR-nr. Tú skalt brúka títt CPR-nr. til stórt sæð alt í Danmark. Til dømis kunnu børn ikki blívað innskrivaði í skúla uttan eitt CPR-nr., børn og foreldur kunnu ikki koma á intranetið hjá skúlunum, har børnini ganga uttan eitt CPR-nr. Tey kunnu ikki leasa ein bil, so tað verður bíligari hjá teimum at koyra til viðgerðir v.m. Tað er er eisini trupult tá tey skulu til lækna og tannlækna, bara rætt til ókeypis viðgerð í samband ”akut opstået sygdom”.

Sambært donsku lógini – Lov og folkeregistrering – skulu øll sum uppihalda seg í Danmark í meira enn 6 mánaðir skrásetast og melda tilflyting í kommununi. Hetta er í samsvar við Nordisk overenskomst af 1. november 2004 om folkeregistrering (Føroyar umfatað síðani 1. januar 2007). Tað samsvarar eisini við Løgtingslóg nr. 41 frá 8. mai 2007 § 21.1 (<http://logir.fo/Logtingslog/41-fra-08-05-2007-um-folkayvirlit>). ”Varir uppihaldið uttanlands meira enn 6 mánaðir, skal altíð verða boðað frá flyting.”

Ráðgevinigin hevur havt samband við CPR-kontoret, juridisk afdeling í Indenrigsministeriet. Tey siga at lógin er klokkuklár og at man sambært tí norðurlendsku avtaluna skal melda flyting, um man uppiheldur sær í meira enn 6 mánaðir í landinum. Annars er tað ”ulovligt”, sum bleiv sagt frá CPR-kontórinum. Ongi undantøk í lóggávuni, tað er Føroyar ið má geva undantak.

Um sjúklingurin og/ella avvarðandi flyta til Danmarkar, verða tey automatisk slettaði í føroyska fólkayvirlitinum, og tað førir við sær at veitingar, ið eru tengdar at føstum bústaði í Føroyum fella burtur.  Veitingar frá Føroyska Sjúkrahúsverkinum eru tengdar at føstum bústaði í Føroyum og Almannaverkið metir, at framhaldandi játtan til sjúkling og avvarðandi má verða neyvt tengt at viðgerðarjáttan frá Landssjúkrahúsinum.

Í § 21 í lóg um fólkayvirlit eru undantøk í mun til 6 mánaðarregluni t.d. fyri sjófólk og fólk sum arbeiða í útlandinum. Ein gongd leið kundi tí verið at gjørt undantak í mun til sjúklingar, ið eru sendir til Danmarkar av føroyska sjúkrahúsverkinum til viðgerðar í longri enn 6 mánaðir.

Ráðgevingin hevur havt samband við Uttanlandstænastuna á Landssjúkrahúsinum og Heilsu- og innlendismálaráðið um trupulleikan, men ongin loysn er funnin. HIMR hevur kannað ymiskar møguleikar, t.d. um ein broyting í Sjúkrahúslógini er ein møguleiki, men lógarøkið er rættiliga samansett. Sum nú er verður roynt at finna praktiskar loysnir í hvørjum einstøkum føri.

Vinarliga

Randi Johannesen

sosialráðgevi